Video je definitivno in! Uskočite u poslednji vagon jer možda će već sutra biti kasno. Trendovi u oblasti SEO diktiraju pravila nastupa na Internet mreži a jedan od najznačajnijih trendova je upravo video. Šta ćete saznati u ovom tekstu?



1. Šta je optimizacija video zapisa?

2. Kako video zapisi utiču na SEO?

3. Optimizacija video zapisa + BONUS 9 saveta za optimizaciju videa



Dizajneri i vlasnici web sajtova dobro znaju šta znači SEO (Search Engine Optimization - optimizacija sajtova za pretraživače).

Još jedna stvar koji oni dobro znaju je da je video najmoćniji medijum koji najbolje i najbrže prenosi određenu informaciju, sadržaj ili poruku.

Ili jednostavnije rečeno, posetioci sajta pre će da pogledaju video zapis na web sajtu, ukoliko naravno on postoji, nego da čitaju tekst.

Samo postojanje i korišćenje videa utiče na SEO sajtova i pomaže da se oni bolje rangiraju u rezultatima pretrage.

Ali manje je poznato da se i video zapisi mogu (i trebaju) optimiizovati za pretraživače. Zato je potrebno otiči jedan korak dalje i optimizovati i same video zapise.

Njihova optimizacija je neophodna kako bi oni mogli maksimalno da pomognu u rangiranju sajta i povećavanju saobraćaja na njemu.



Video zapisi povećavaju vidljivost sajta

Ukoliko imate novi sajt, postojanje video zapisa može u velikoj meri pomoći da se on što pre pojavi na dobrim pozicijama u rezultatima pretrage. Ukoliko sajt sadrži video, relativno brzo će se pojaviti u rezultatima odeljaka “Videa”.

Ulaganje u video zapise ne mora biti preveliko. Mnogo je važnije da budete kreaitvni i da strateški razmišljate o svom sajtu. Optimizacija video za pretraživače može značajano da poveća promet a posebno konverzije tako da ispratite ovaj tekst i prionite na posao.

Šta je optimizacija video zapisa?



Video zapisi se koriste da bi se povećao saobraćaj na sajtu i da bi se taj sajt “pogurao” ka boljim pozicijama u rezultatima pretrage (SERP).

Kada potencijalni posetioci “ukucaju” upite sa ključnim frazama koje su povezane sa sadržajem sajta, pravilno i dobro optimizovani video sadržaji pomažu da se isti pojavi što bliže vrhu u rezultatima. Ili, tada znate da ste dobro uradili optimizaciju za video pretragu.

A to i jeste jedan od glavnih ciljeva svake marketinške agencije.

Napomena: kada govorimo o rezultatima pretrage pre svega mislimo na glavne pretraživače kao što je Google, ali i na video pretraživače poput YouTube-a.

Kako video zapisi utiču na SEO?



Video zapisi poboljšavaju SEO sajtova tako što poboljšavaju njihovu poziciju u rezultatima pretrage.

Evo i zašto:



Google voli sadržaje sa kombinacijom teksta, fotografija i video zapisa

Sadržaj koji sadrži kombinacije teksta, fotografija i videa je veoma snažan signal Google-u da se radi o relevantnom i informativnom sajtu. Pretraživači vrlo verovatno da povećaju faktor rangiranja za odredišnu stranicu (landing page) koja sadrži i video zapis.

Video zapisi povećavaju vreme boravka (dwell time) i smanjuje stopu odlaska (bounce rate) sa web stranice

Dok posetioci gledaju video zapis, oni se duže zadržavaju na sajtu. A to signalizira pretraživaču da se radi o relevatnom i interesantnom sadržaju.





Šljivica za video i SEO



Osim toga, pokazalo se da stranice sa video zapisima imaju veće stope konverzije što isto tako poboljšava poziciju u SERP-u.

Optimizacija video zapisa

Da bi video zapisi imali uticaj na SEO sajta, oni moraju da budu pravilno optimizovani.

Pročitajte ovih 10 saveta u vezi optimizacije videa:



1. Video zapisi treba da ojačaju autoritet vašeg sajta kod mašina za pretragu



I kada niste sigurni da li vam trebaju video zapisi prelomite na stranu da vam ipak trebaju. Veoma jednostavno ćete ispratiti efekat video zapisa kroz bogate statitstike YouTube.



2. Kreiranje video mapa (video sitemap)



Da pogledamo Google-ove smernice: „Video mapa je mapa sajta (sitemap) sa dodatnim informacijama o video zapisima koji su postavljena na sajtu. Izrada ovih mapa je odličan način da pomognete Google-ovim algoritmima da pronađu i razumeju video sadržaj, posebno sadržaj koji je novi i koji bi se teže pronašao uobičajenim mehanizmima".

Sve je jasno, zar ne?



3. Imenovanje video fajlova prikladnim imenima



Video datoteke pre nego što se ugrade na stranicama sajta treba da budu pravilno imenovane adekvatnim ključnim rečima i frazama.

Na primer, umesto generičkog imena video35346.mp4, bolje je koristiti kako-montirati-aluminijumske-prozore.mp4.

Dobra praksa: popularno ključne reči sa dugim repom, odnosno ne najkonkurentnije ključne reči koje su prilagođene pretragama, mogu lakše da "izbace na prva mesta" vašu stranicu u rezultatima pretrage. Na primer, vodič za optimizaciju video zapisa, može u jako krakom periodu da bude stranica na prvom mestu u rezultatima pretrage.







Naziv videa pomaže i posetiocima i algoritmima internet pretraživača da razumeju o čemu se radi u tom videu.



4. Korišćenje atraktivnih umanjenih prikaza (thumbnails)

Sličice (prikazi, thumbnails) na video zapisima treba jasno u trenutku da prikažu i objasne o čemu se radi i da navedu posetioce da kliknu i da ga pogledaju.

One treba da budu prepoznatljiv vizuelni znak koji objašnjava šta posetioci mogu da očekuju od tog videa.







Na primer, ako u videu postoji narator koji priča, efektivnije bi bilo da je baš on u thumbnail-u sličici. Obrazloženje je veoma logično i u skladu sa načinom reagovanja posetilaca koji vole konekciju sa stvarnim osobama i na taj način kvalitetnije drže pažnje.

5. Korišćenje video označavanja (video schema markup)

Algoritmi pretraživača (bots) ne mogu da "vide" video i razumeju o čemu se u njemu radi. Oni razumeju samo kodove.

Zato se preporučuje korišćenje video označavanja (video schema markup). Na taj način Google će lakše da pronađe video zapis, da razume o čemu se radi i da ga brže prikaže u rezultatima sekcije „Video“, a posledično i da poveća značaj celog sajta.



6. Dodavanje transkripcije

Ukoliko se u video nešto govori, dodajte transkripciju (tekst sa prevodom govora). Na ovaj način pomažete pretraživačima da razumeju o čemu se radi.

Stranica koja sadrži video transkript povećava broj reči na odredišnoj stranici (landing page) i deluje kao da se radi o dužem post na blogu. To je prilika za dobijanje relevantnih ključnih reči i povećavanje njihove gustine bez nepotrebnog ponavljanja unutar vidljivog pisanog sadržaja.



7. Optimizacija video zapisa za brže učitavanje

Video zapisi treba da budu kompresovani na način da budu što je moguće manji, ali da se zadrži kvalitet slike.

Tako će se oni brže učitavati, što je veoma važno pošto posetioci preskaču video zapise koji su spori i kojima je potrebno mnogo vremena za učitavanje.



8. Prilagodite vreme trajanja video zapisa

Mašine za pretragu a pre svega Google algortimi za rangiranje imaju popriličan staž. Odnosno, sve ovo vreme one prate i uče navike i obrasce ponašanja posetilaca, a pogotovo onih koji gledaju video zapise. Značajan broj eksperata iz ove oblasti preporučuje da minimalna dužina video zapisa ne bi smela da bude ispod 3 minute.



9. Ugradite YouTube player na sajt (embedded YouTube player)



Ugradite YouTube player na svoju stranicu, umesto da sami hostujete video.

Istraživanja pokazuju da stranice koji imaju ugrađen YouTube player u razultatima pretrage se prikazuju u proseku za dve pozicije više.

Kod ugrađenog YouTube playera postoji taj nedostatak da je ograničeno prilagođavanje načina na koji se video prikazuje, tako da je potrebno pažljivo proceniti prednosti i nedostatke.

Ali, za početnike koji žele da brže povećaju svoju vidljivost i poziciju, preporučuje se upotreba ugrađenog YouTube playera.



10. Kreativnost, optimizam i osmeh

Imajte na umu da pravite video zapise za ljude. A to znači da ti zapisi moraju biti privlačni i dovoljno zanimljivi vašoj ciljnoj populaciji.

Najlakše ćete privući njihovu pažnju ako unesute šarm, kreativnost i prikladnu dozu humora u vaše video zapise.





Kako uhvatiti posetioce i dovući ih na svoj sajt



Viralnost u videu će biti vaša komparativna i presudna prednost u odnosu na konkurenciju.



Kako najbolje da iskoristite potencijal video zapisa



Naravno, ovde se ne iscrpljuju niti zaokružavaju ideje i smernice šta uraditi sa videom. U produžetku pročitajte još ideja kako možete da iskoristite potencijal i prednosti videa na vašem sajtu, kako biste mogli samostalno da unapredite vaš sajt u pogledu rangiranja.

Napravite video o vama, vašoj firmi i vašem poslovanju. Video postavite na početnoj stranici ili stranici O nama (About Us).

Postavite video zapise o vašim proizvodima – kako izgledaju, kako se koriste, kako treba da se montiraju i koriste, postavite informacije o njihovoj ceni, kvalitetu, materijalima od kojih su napravljeni, itd.

Koristite tutorijale (video vodiče) – u ovim zapisima se daju uputstva o nekom proizvodu ili uslugi.

Ovakvi video zapisi su odlični za kanal YouTube gde potencijalni (ili postojeći) kupci traže uputstva i informacije vezana za vaš proizvod ili uslugu.

Koristite svedočenja drugih ljudi – ljudi najviše veruju iskustvima drugih ljudi. Videa sa svedočenjima kupaca koji su vaš kupili vaš proizvod ili uslugu su odličan način da pokažete novim kupcima da ste pouzdani i da posedujete kvalitet.

Zamolite vaše verne klijente da kažu svoje mišljenje i iskustva putem video zapisa i objavite to na posebnoj stranici na sajtu koju možete nazvati iskustva naših klijenata.

Isto tako, možete da prikažete recenzije i komentare koje ste dobili.

Napravite edukativne video zapise (webinare) - Omogućite posetiocima da odgovaraju na pitanja potencijalnih kupaca i privucite nove posetioce kvalitetnim diskusijama. Osim toga, oni predstavljaju mogućnost da prikažete svoje reference, kreativnost i profesionalnost.